SK
C 63/26
Úradný vestník Európskej únie
20.2.2023
subsidiárne — rozhodol, alebo prijal také iné opatrenia, ktoré Súdny dvor Európskej únie bude považovať za spravodlivé a primerané.
Z procesného hľadiska — uložil Európskej komisii povinnosť nahradiť trovy tohto konania, vrátane trov právneho zastúpenia žalobcu.
Odvolacie dôvody a hlavné tvrdenia Žalobca uvádza štyri odvolacie dôvody, z ktorých niektoré sa členia na niekoľko častí.
Prostredníctvom týchto odvolacích návrhov LE uvádza, že v napadnutom rozsudku sa Všeobecný súd dopustil nesprávneho právneho posúdenia tým, že: — založil svoje posúdenie podstaty sporného rozhodnutia na uvedení námietok, ktoré predložila Európska komisia, — uplatnil na rozhodnutia neprimerane prísne a nesprávne pravidlá dokazovania, — obmedzil súdne preskúmanie, ktoré mal vykonať Všeobecný súd, na minimum, — nezohľadnil uplatniteľné právne kritériá týkajúce sa procesných právnych zásad a ignoroval právne zásady, ako je kontradiktórnosť konania, zásada rovnakého zaobchádzania, riadnej správy vecí verejných, legitímnych očakávaní a judikatúru v prospech žalobcu, — spoliehal sa na údajné dôkazy, ktoré neboli poskytnuté alebo predložené žalobcovi pred rozhodnutím prijatým Komisiou.
Odvolanie podané 29. decembra 2022: „Sistem ecologica“ production, trade and services d.o.o.
Srbac proti rozsudku Všeobecného súdu (druhá komora) z 19. októbra 2022 vo veci T-81/21, „Sistem ecologica“ production, trade and services d.o.o./Komisia (Vec C-787/22 P) (2023/C 63/33) Jazyk konania: angličtina Účastníci konania Odvolateľka: „Sistem ecologica“ production, trade and services d.o.o.
Srbac (v zastúpení: D. Diris, advokát, D. Rjabynina, advokát) Ďalší účastník konania: Európska komisia
Návrhy odvolateľky Odvolateľka navrhuje, aby Súdny dvor: — rozhodol, že odvolanie je neprípustné a nedôvodné, — zrušil rozsudok Všeobecného súdu z 19. októbra 2022 vo veci T-81/21, — uložil Komisii povinnosť nahradiť trovy konania.
Odvolacie dôvody a hlavné tvrdenia Prvý žalobný dôvod sa zakladá na porušení článku 263 ZFEÚ, nariadenia č. 883/2013 (1) a nariadenia č. 1049/2001 (2), a na porušení povinnosti uviesť odôvodnenie a rozporuplnom odôvodnení pri posúdení prípustnosti žaloby o neplatnosť.
Druhý žalobný dôvod sa zakladá na porušení článku 124 Dohody medzi Bosnou a Európskou úniou, článku 7 ods.
2 a 4 Protokolu 5, článkov 21 v spojení s článkom 51 CFR a nariadenia č. 883/2013 pri preskúmaní uplatniteľného práva a zodpovednosti OLAF-u vo všeobecnosti a konkrétne počas kontroly 4. decembra 2019.